**คณะสัตวแพทยศาสตร์ มข. ออกให้บริการสุขภาพสัตว์เลี้ยงแก่ชุมชน**

เมื่อวันจันทร์ที่ 18 มีนาคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น นำทีมโดย **ผศ.สพ.ญ.พิมพชนก สุวรรณธาดา** รองคณบดีฝ่ายบริหาร พร้อมด้วย **ผศ.น.สพ.พงษ์ธร สุวรรณชาดา** รองคณบดีฝ่ายโรงพยาบาลสัตว์ **ผศ.สพ.ญ.อารยาพร มคธเพศ** **น.สพ.ธนกร ศรีรัตน์** และนักศึกษาคณะสัตวแพทยศาสตร์ ชั้นปีที่ 6 ได้ร่วมกันออกหน่วยเพื่อคัดกรองสัตว์ ณ สถานสงเคราะห์ป้าเดือนและสถานกักกันสัตว์ชั่วคราวเทศบาลเมืองศิลา โดยมีจำนวนสัตว์ในสถานสงเคราะห์แห่งนี้ประมาณ 450 ตัว ในการออกหน่วยในครั้งนี้ทีมงานสัตวแพทย์ คณะสัตวแพทยศาสตร์ มหาวิทยาลัยขอนแก่น ได้ร่วมกันคัดกรองสัตว์ ดูแลสุขภาพและให้บริการฉีดวัคซีนและถ่ายพยาธิสุนัขและแมว โดยฉีดวัคซีนรวม 5 เชื้อ วัคซีนป้องกันโรคพิษสุนัขบ้าแก่สุนัข จำนวน 91 ตัว วัคซีนป้องกันโรคพิษสุนัขบ้าแมว 45 ตัว